Domkalna pils

Domkalna pils (, ) ir pils Domkalnā, Tallinas vecpilsētā, Igaunijā.

 Vēsture 
Pils celta Dāņu Igaunijas laikā 13. gadsimtā agrākajā igauņu pilskalnā.Kristīna Porgasāra, Eva-Grēte Aljasa, “Tallina. Viduslaiku galvaspilsēta”. “Büroodisain”, Tallinn. 4.—7. lpp. ISBN 9985-9479-8-3 Dāņi to cēla pilskalna ziemeļdaļā, ko iesauca par Lielo pilskalnu. Sākumā tā tika saukta par "Dāņu pili" (, ), no kura, visticamāk, Tallina arī ieguvusi savu mūsdienu nosaukumu. Zobenbrāļu ordeņa valdīšanas laikā (1227—1238) tika apbūvēts arī Mazais pilskalns. 1347. gadā, pārņemot pili, Livonijas ordenis tālāk veidoja to kā cietokšņklosteri, uzcēla kvadrātveida konventa ēku. Pilī viduslaikos bija kapela, kopmītnes bruņiniekiem. Pils nocietinājumos tika uzcelti vairāki torņi, no kuriem ievērojamākais ir "Garais Hermanis" (48 m augsts), kurā katru dienu tiek uzsliets Igaunijas karogs. Zviedru Igaunijas laikā pils tika pārveidota no krustnešu cietokšņa par Igaunijas politiskās varas ceremoniālo un administratīvo centru. Šīs funkcijas Domkalna pils pilda arī mūsdienās.

18. gadsimta otrajā pusē tika norakta daļa pilsētas mūra un pilskalna austrumpusē nocietinājumu vietā uzcēla gubernas pārvaldes ēku — Tooompea pili. 1917. gada revolūcijā nodedzināja konventa ēku. Pēc Igaunijas neatkarības iegūšanas 1918. gadā tās vietā tika uzcelta ēka, kurā notiek Rīgikogu sēdes.

 Atsauces 

 Ārējās saites 

Kategorija:Tallina
Kategorija:Igaunijas vēsture
Kategorija:Pilis Igaunijā
Kategorija:Livonijas ordeņa pilis